আঘাত (১৯৮৬-এর চলচ্চিত্র)
আঘাত মজিবর রহমান পরিচালিত ১৯৮৬ সালের বাংলাদেশী নাট্যধর্মী চলচ্চিত্র। এঞ্জেল মুভিজের ব্যানারে নির্মিত ও পরিবেশিত চলচ্চিত্রটির চিত্রনাট্য লিখেছেন পরিচালক মজিবর নিজেই। এতে শ্রেষ্ঠাংশে অভিনয় করেন আলমগীর, রোজিনা, গোলাম মুস্তাফা প্রমুখ। চলচ্চিত্রটি ১৯৮৬ সালের ১৫ই আগস্ট বাংলাদেশে মুক্তি পায়। এটি ১১তম জাতীয় চলচ্চিত্র পুরস্কারে শ্রেষ্ঠ সম্পাদক বিভাগে একটি পুরস্কার লাভ করে।